
HOTĂRÂREA NR. 449
privind aprobarea contractării unui împrumut în valoare de 20.000.000 lei, în conformitate cu prevederile art. 1 din Ordonanța de urgență a Guvernului nr. 25/2025 pentru asigurarea unor împrumuturi din Trezoreria Statului, cu modificările și completările ulterioare
     Consiliul Local al Municipiului Craiova, convocat de îndată, în şedinţa extraordinară din data de 14.11.2025;
   Având în vedere temeiurile juridice, respectiv prevederile: 

   a) art. 1 alin. (5), art. 120 şi ale art. 121 alin. (1) şi (2) din Constituţia României, republicată; 

   b) art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997; 

   c) art. 7 alin. (2), precum şi ale art. 1.166 şi următoarele din Legea nr. 287/2009 privind Codul civil, republicată, cu modificările şi completările ulterioare, referitoare la contracte; 

   d) art. 129 alin. (1), alin. (2) lit. b) şi alin. (4) lit. b) şi ale art. 155 alin. (1) lit. c) şi alin. (4) lit. d) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare; 

   e) art. 13 din Ordonanţa de urgenţă a Guvernului nr. 64/2007 privind datoria publică, aprobată cu modificări şi completări prin Legea nr.109/2008, cu modificările şi completările ulterioare; 

   f) art. 61-66 şi 761 din Legea nr. 273/2006 privind finanţele publice locale, cu modificările şi completările ulterioare; 

   g) art. 2 lit. c), k), p), art. 5 alin. (1) şi ale art. 6, 9 şi 10 din Ordonanța Guvernului nr. 119/1999 privind controlul intern/managerial şi controlul financiar preventiv, republicată, cu modificările şi completările ulterioare; 

   h) art. 1 din Ordonanţa de urgență a Guvernului nr. 25/2025 pentru asigurarea unor împrumuturi din Trezoreria Statului, cu modificările și completările ulterioare; 

   i) Hotărârii Guvernului nr. 9/2007 privind constituirea, componenţa şi funcționarea Comisiei de autorizare a împrumuturilor locale, cu modificările şi completările ulterioare, 

    ţinând seama de prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, 

    Potrivit raportului de avizare nr.383582/2025 al Direcției Juridice, Asistență de Specialitate și Contencios Administrativ;
           Luând act de: 

   a) referatul de aprobare prezentat de către Primarul Municipiului Craiova, în calitatea sa de iniţiator, înregistrat cu nr. 383521/2025; 

   b) raportul Direcţiei Economico-Financiare, înregistrat cu nr.383568/2025; 

   c) viza de control financiar preventiv propriu acordată asupra acestui proiect de operaţiune; 

   d) avizele nr.35/2025 al Comisiei I-Buget Finanţe, Studii, Prognoze şi Administrarea domeniului şi nr.37/2025 al Comisiei V-Juridică, Administraţie Publică şi Drepturi Cetăţeneşti;

           În temeiul prevederilor art. 139 alin. (1) şi alin. (3) lit. b), coroborate cu cele ale art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

HOTĂRĂȘTE:

Art.1.Se aprobă contractarea de la Ministerul Finanțelor a unui împrumut din  venituri din privatizare, în valoare de maxim 20.000.000 lei, cu o maturitate de 3 ani, din care 12 luni perioada de gratie.
   Art.2.Contractarea împrumutului prevăzut la art.1 se face pentru finanțarea cheltuielilor necesare producerii, transportului, distribuției şi furnizării agentului termic, pentru sezonul rece 2025-2026, pentru care va fi întocmită cererea pentru autorizarea contractării împrumutului. 

       Art.3. Din bugetul local al Municipiului Craiova se asigură integral plata serviciului anual   al datoriei publice locale aferent împrumutului prevăzut la art.1. 

       Art.4. (1) Pe întreaga durată a serviciului datoriei publice locale, ordonatorul principal de credite are obligaţia să publice pe pagina de internet a Municipiului Craiova  următoarele date: 

    a) hotărârea Comisiei de autorizare a împrumuturilor locale, precum şi orice modificări şi/sau completări ale acesteia; 

    b) valoarea împrumutului contractat, în valuta de contract; 

    c) gradul de îndatorare a Municipiului Craiova; 

    d) durata serviciului datoriei publice locale, cu precizarea perioadei de graţie şi a perioadei de rambursare a împrumutului; 

   e) dobânzile, comisioanele şi orice alte costuri aferente fiecărei finanţări rambursabile; 

    f) plăţile efectuate din fiecare finanţare rambursabilă. 

   (2) Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancţiunile prevăzute de lege. 

    Art.5. Cu ducerea la îndeplinire a prezentei hotărâri se însărcinează Primarul  Municipiului Craiova. 

   Art.6. Prezenta hotărâre se comunică, prin intermediul Secretarului general al Municipiului Craiova, în termenul prevăzut de lege, Primarului Municipiului Craiova şi Prefectului Judeţului Dolj şi se aduce la cunoştinţa publică prin afişarea la sediul primăriei, precum şi pe pagina de internet www.primariacraiova.ro.

	PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR GENERAL,

	Cartuş necesar de inserat pe orice hotărâre a consiliului local, după atestarea autenticităţii acesteia

	
	Proceduri administrative obligatorii, ulterioare adoptării Hotărârii Consiliului Local nr. 449./2025

	
	Nr. crt.
	Operaţiuni efectuate
	Data ZZ/LL/AN
	Semnătura persoanei responsabile să efectueze procedura

	
	0
	1
	2
	3

	
	1
	Adoptarea hotărârii1)
	14/11/2025
	

	
	2
	Comunicarea către primarul municipiului2)
	17/11/2025
	

	
	3
	Comunicarea către prefectul judeţului3)
	17/11/2025
	

	
	4
	Aducerea la cunoştinţa publică4 + 5)
	17/11/2025
	

	
	5
	Comunicarea, numai în cazul celei cu caracter individual4) + 5)
	17/11/2025
	

	
	6
	Hotărârea devine obligatorie6) sau produce efecte juridice7), după caz
	17/11/2025
	

	
	Extrase din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
0) art. 139 alin. (1): "În exercitarea atribuţiilor ce îi revin, consiliul local adoptă hotărâri, cu majoritate absolută sau simplă, după caz.";
1) art. 197 alin. (2): "Hotărârile consiliului local se comunică primarului.";
2) art. 197 alin. (1), adaptat: Secretarul general al unităţii/subdiviziunii administrativ-teritoriale comunică hotărârile consiliului local . . . . prefectului în cel mult 10 zile lucrătoare de la data adoptării . . .;
3) art. 197 alin. (4): "Hotărârile , se aduc la cunoştinţa publică şi se comunică, în condiţiile legii, prin grija secretarului general al . . .";
4) art. 199 alin. (1): "Comunicarea hotărârilor ,. cu caracter individual către persoanele cărora li se adresează se face în cel mult 5 zile de la data comunicării oficiale către prefect.";
5) art. 198 alin. (1): "Hotărârile , cu caracter normativ devin obligatorii de la data aducerii lor la cunoştinţă publică.";
6) art. 199 alin. (2): "Hotărârile , cu caracter individual produc efecte juridice de la data comunicării către persoanele cărora li se adresează."
IMPORTANT: Potrivit prevederilor art. 197 alin. (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, coroborate cu cele ale art. 5 alin. (2) din anexa nr. 1 la Ordonanţa de urgenţă a Guvernului nr. 57/2019, cu modificările şi completările ulterioare, începând cu data de 1 ianuarie 2020, hotărârile, atât cele cu caracter normativ, cât şi cele cu caracter individual, se publică, pentru informare, în format electronic şi în monitorul oficial local, în format "pdf" editabil, pentru a se păstra macheta şi aspectul documentului intacte, astfel încât acesta să arate exact aşa cum a fost realizat şi să poată fi tipărit corect de oricine şi de oriunde, fără să cuprindă semnăturile olografe ale persoanelor, asigurându-se respectarea reglementărilor în materia protecţiei datelor personale.

